gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl en de gl gl gl ja en sv fr de de gl gl gl gl gl gl gl gl pt gl pt en ca gl gl pt
Vieiros: Galiza Hoxe - O Conservatorio de música tradicional e folque de Lalín organiza unha xornada de encontro coa cultura galega
Xoves, quinta feira, 06 de outubro de 2022
Presentacións de revistas e libros, jam sesion de folque, concertos, cea e diversas interpretacións farán parte do festival que organiza o Conservatorio de música tradicional de Lalín (CMTF) para o próximo sábado. Todas as actividades se celebrarán no casino de Lalín e veñen da iniciativa de membros do conservatorio, amantes e practicantes da música tradicional e da cultura galegas.
Pola mañá, os asistentes a esta xornada poderán gozar da presentación da revista Etnofolk por Javier Jurado e Ramom Pinheiro. Logo, darase tamén a coñecer o libro Orquestras populares das Mariñas, localizadas na zona de Betanzos.
No que se refire aos actos programados para a tarde, os organizadores do festival folque ofrecerán o concerto do Combo Folque, agrupación da que forman parte os vocalistas Begoña Fernández, Inés Portela e Xan Herrera. Ademais, un grupo de nenos e nenas da Escola Folque Infantil interpretarán algunhas das pezas coas que se adentran na música tradicional galega. Outro dos actos previstos é a interpretación do "Tango Estudio de Pintura" do profesor Pedro Pascual, acompañado por Benxamín Otero ao oboe, Dario Gonzalez ó vibráfono, Carlos Quintá ao acordeón diatónico e Cris Pretas ao violoncello.
Ademais, tocarán tamén os gaiteiros Xan Herrera e Pablo Pacior, o duo de violín e zanfona Pauline Maasik e Mauro Senín e tamén o farán os membros da aula de flautas do CMTF. Logo, quen decida seguir coa festa, pode cear no Restaurante " As vilas" de Lalín e retomar o encontro coa música a partir das 23.30 horas cunha jam sesion de folque no Casino.
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto